CELEX: 62012CN0153
Language: et
Date: 2012-03-30 00:00:00
Title: Kohtuasi C-153/12: Eelotsusetaotlus, mille on esitanud Administrativen sad — Varna (Bulgaaria) 30. märtsil 2012 — Sani Treyd EOOD versus Direktor na Direktsia „Obzhalvane i upravlenie na izpalnenieto” — Varna pri Tsentralno Upravlenie na Natsionalnata Agentsia za Prihodite

9.6.2012   
            
            
               ET
            
            
               Euroopa Liidu Teataja
            
            
               C 165/14
            
         Eelotsusetaotlus, mille on esitanud Administrativen sad — Varna (Bulgaaria) 30. märtsil 2012 — Sani Treyd EOOD versus Direktor na Direktsia „Obzhalvane i upravlenie na izpalnenieto” — Varna pri Tsentralno Upravlenie na Natsionalnata Agentsia za Prihodite
   (Kohtuasi C-153/12)
   2012/C 165/22
   Kohtumenetluse keel: bulgaaria
   
      Eelotsusetaotluse esitanud kohus
   
   Administrativen sad — Varna
   
      Põhikohtuasja pooled
   
   
      Kaebuse esitaja: Sani Treyd EOOD
   
      Vastustaja: Direktor na Direktsia „Obzhalvane i upravlenie na izpalnenieto” — Varna pri Tsentralno Upravlenie na Natsionalnata Agentsia za Prihodite
   
      Eelotsuse küsimused
   
   
               1.
            
            
               Kas maksustatava teokoosseisu mõistet nõukogu 28. novembri 2006. aasta direktiivi 2006/112, mis käsitleb ühist käibemaksusüsteemi, (1) artikli 62 punkti 1 tähenduses tuleb tõlgendada nii, et see hõlmab ka maksuvabasid tehinguid, sealhulgas tehinguid, mida teeb isik, kes ei ole maksukohustuslane direktiivi 2006/112 III jaotise tähenduses ja käibemaksu tasumiseks kohustatud isik sama direktiivi XI jaotise 1. peatüki 1. jao tähenduses?
            
         
               2.
            
            
               Kas direktiivi 2006/112 artiklitega 62 ja 63 on vastuolus siseriiklikud õigusnormid, mille kohaselt tekib maksustatav teokoosseis maksuvaba tehingu tegemise kuupäeval ja mitte kuupäeval, mil on täidetud tehingu maksustamise tingimus?
            
         
               3.
            
            
               Kas direktiivi 2006/112 artikliga 63 on vastuolus siseriiklikud õigusnormid ja siseriiklik kohtupraktika, mille kohaselt ei teki hoone osade üleandmise tehingu maksustatav teokoosseis omandi üleandmise kuupäeval, vaid varem, nimelt kuupäeval, mil osutatakse kokkulepitud vastusooritus, milleks on maksuvaba tehing, mille teeb isik, kes ei ole maksukohustuslane ega maksu tasumiseks kohustatud isik?
            
         
               4.
            
            
               Kas direktiivi 2006/112 artikliga 65 on vastuolus siseriiklikud õigusnormid, mis seovad käibemaksu sissenõutavaks muutumise maksega, mis tasutakse täielikult või osaliselt kaupades või teenustes?
            
         
               5.
            
            
               Kas direktiivi 2006/112 artiklitega 73 ja 80 on vastuolus siseriiklikud õigusnormid, mille kohaselt on juhul, kui tasu tehingu eest arvestatakse täielikult või osaliselt kaupades või teenustes, selle tehingu maksustatavaks väärtuseks kõikidel juhtudel tehingu turuväärtus?
            
         
      (1)  ELT L 347, lk 1.